# Πληροφορίες υλοποίησης: προαπαιτούμενες γνώσεις, προετοιμασία υλικού

H μέθοδος υλοποίησης του προγράμματος επικεντρώνεται στον κοινωνικό εποικοδομισμό, όπου η γνώση οικοδομείται σε κοινωνικό επίπεδο διά μέσου της κοινωνικής αλληλεπίδρασης. Επιδιώκεται η ανάπτυξη δεξιοτήτων για αναζήτηση, έλεγχο ορθότητας, σύνθεσης και αξιοποίησης των νέων πληροφοριών και γνώσεων. Ενισχύεται η ενεργός συμμετοχή του μαθητή και βελτιώνεται η ικανότητά του «να μαθαίνει πώς να μαθαίνει». Ο/Η εκπαιδευτικός έχει το ρόλο του διαμεσολαβητή και καθοδηγητή, επιδιώκοντας την ανεξάρτητη μάθηση στο περιβάλλον της τάξης.

Μέσω της διερεύνησης, οι μαθητές/τριες μελετούν τις εποχές με στόχο να ανακαλύψουν τη σημασία της εναλλαγής των εποχών και τη σύνδεση της κάθε εποχής με τα καιρικά και κλιματικά φαινόμενα. Οργανώνουν και επεξεργάζονται τις πληροφορίες που τους είναι χρήσιμες. Επιδιώκεται η καθοδηγούμενη ανακάλυψη, η κοινωνιογνωστική σύγκρουση, η ανάπτυξη συνεργατικών δραστηριοτήτων και συζητήσεων, η αξιοποίηση πρότερων γνώσεων και εμπειριών των μαθητών, οι μεταγνωστικές στρατηγικές, η παρατήρηση και έκφραση και η ενεργή πολιτειότητα. Μέσα από συζήτηση και σειρά ερωτήσεων-απαντήσεων, αξιοποιούνται οι ΤΠΕ και τα συνεργατικά εργαλεία μάθησης, λογισμικά και εφαρμογές για την Γεωγραφία, που σχετίζονται με το πρόγραμμα.

Οι μαθητές στις προαπαιτούμενες ψηφιακές δεξιότητες, θα πρέπει να είναι εξοικειωμένοι με τον χειρισμό χειρισμού εφαρμογών στο Φωτόδεντρο, καθώς και να μπορούν να χειριστούν το λογισμικό δημιουργίας και έκφρασης tux paint, το λογισμικό εννοιολογικής χαρτογράφησης cmap, της δημιουργίας περιεχομένου με λογισμικό παρουσιάσεων ppt και της δεξιότητας απάντησης σε ψηφιακό σταυρόλεξο του λογισμικού hotpotatoes. Σε αντίθετη περίπτωση, αξιοποιείται η διαθεματικότητα και η δυνατότητα απόκτησης αυτών των δεξιοτήτων με τη βοήθεια του μαθήματος της Πληροφορικής. Ο/Η εκπαιδευτικός επιλέγει από κάθε εργαστήριο τις δραστηριότητες που ανταποκρίνονται στο επίπεδο και στα ενδιαφέροντα των μαθητών/τριών.