**Ενδεικτικές δραστηριότητες για την περιγραφική αξιολόγηση**

Η περιγραφική αξιολόγηση περιλαμβάνει: α) Την αξιολόγηση των μαθητών από τον εκπαιδευτικό. i) Με ερωτήσεις προς τους μαθητές, ανιχνεύουμε τις πρότερες γνώσεις τους, ώστε να αξιολογηθεί το επίπεδο τους. Ανάλογα θα διαμορφωθούν οι επόμενες δραστηριότητες διδασκαλίας, εμπέδωσης και μεταγνώσης. ii) Αποτιμάμε τις διαμορφωτικές δραστηριότητες και εμπέδωσης, με σκοπό να παρακολουθήσουμε την γνωστική πορεία κάθε μαθητή/τριας με ερωτήσεις, διαδραστικές ασκήσεις, με σχόλια που κάνουν οι μαθητές, συσχετίσεις γεγονότων, δημιουργία εννοιολογικού χάρτη. iii) Την αξιολόγηση της επίτευξης των μαθησιακών αποτελεσμάτων. Οι δραστηριότητες έχουν δημιουργηθεί με στόχο να αντιμετωπιστούν οι πιθανές δυσκολίες στη σκέψη των μαθητών/τριών. Διατυπώνονται υποθετικές ερωτήσεις, απαντούν σε διαδραστικό ppt, δημιουργούν σχέδιο ή ζωγραφιά, συμπληρώνουν σταυρόλεξο, αλλά και με την μεταγνωστική αξιολόγηση, με το να διατυπώσουν τη δική τους αρχική θέση και να την αντιπαραβάλουν με όσα έμαθαν, με την ερώτηση, τι κερδίσατε από τη δραστηριότητα, με τη διατύπωση της σύνοψης της δραστηριότητας και την δημιουργία πολυτροπικού κειμένου. β) Την αξιολόγηση της δραστηριότητας από τον εκπαιδευτικό και τους μαθητές. Αξιολόγηση σχετικά με την καταλληλότητα των εργαστηρίων για τον εντοπισμό δυσκολιών και την πρόταση τροποποιήσεων και βελτιώσεων.